TPCH รับรางวัลธรรมาภิบาลสิ่งแวดล้อม
TPCH รับรางวัลธรรมาภิบาลสิ่งแวดล้อม ณ โรงแรมเซ็นทรา บาย เซ็นทาราศูนย์ราชการ แจ้งวัฒนะ กรุงเทพฯ เมื่อเร็วๆนี้
13 ธ.ค. 2562

กนกทิพย์ จันทร์พลังศรี ประธานกรรมการบริหาร ร่วมด้วยเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH พร้อมด้วยวิถี สุพิทักษ์ กรรมการ บริษัทพัทลุง กรีน เพาเวอร์ จำกัด เข้ารับรางวัลเชิดชูเกียรติกลุ่มสมาชิกเครือข่ายจิตอาสาอุตสาหกรรมรักษ์สิ่งแวดล้อม และสถานประกอบการที่ผ่านเกณฑ์ธรรมาภิบาลสิ่งแวดล้อม ประจำปีงบประมาณ พ.ศ. 2562
โดยสถานประกอบการที่ผ่านเกณฑ์ ประกอบด้วย โรงไฟฟ้าทุ่งสัง กรีน, โรงไฟฟ้าแม่วงศ์ เอ็นเนอยี่ และ โรงไฟฟ้าพัทลุง กรีน เพาเวอร์ ซึ่งเป็นรางวัลที่แสดงถึงการดูแลกิจการที่ดี และยึดหลักจริยธรรมควบคู่ไปกับการใส่ใจสังคม และดูแลสิ่งแวดล้อม เพื่อนำไปสู่การพัฒนาธุรกิจอย่างยั่งยืน จัดโดยกระทรวงอุตสาหกรรม ณ โรงแรมเซ็นทรา บาย เซ็นทาราศูนย์ราชการ แจ้งวัฒนะ กรุงเทพฯ เมื่อเร็วๆนี้